**Tema: Etik**

### Etiske spørgsmål

# Skal vi altid redde liv?

**– Et par eksempler fra praksis:**

* Rose blev født uden venstre hjertehalvdel. Efter flere operationer og et hjertestop fik Rose en alvorlig hjerneskade. Rose er snart fem år. Hun kan flytte sit hoved, bevæge sine arme og give udtryk for, at hun vil om på siden. Hun kan indtage væske og blød kost. Hun passes af sin mor. Se artiklen ”Livet har lært mig, at jeg kan leve med døden” Kristeligt Dagblad 8.marts 2013.
* En 90-årig mand på plejehjemmet falder om. Sønnen bliver vist ud, mens sygeplejersken går i gang med hjertemassage. Ambulancen kommer, og manden bliver senere erklæret død. Skulle sygeplejersken i stedet have lagt beboeren i seng og ladet sønnen holde ham i hånden, så han kunne få lov at dø i fred?

På mange plejehjem er opsat hjertestartere. Ifølge lovgivningen er sygeplejersken forpligtet til at starte genoplivende behandling, med mindre lægen efter samtale med beboeren har skrevet i journalen, at der ikke skal iværksættes livsforlængende behandling. Hvad gør det ved sygeplejersken at arbejde på de betingelser? Og hvad gør det ved de pårørende og beboerne? (Se artiklen ”Hvornår skal man have lov at dø? ”Kristeligt Dagblad 11. januar 2013 og ”Hvornår vil du skade et andet menneske?” Kristeligt Dagblad 21. maj 2013.)

**Etisk refleksion:**

Er det i orden at tilsidesætte det enkelte menneskes ret til selvbestemmelse på baggrund af en lovgivning der ikke altid giver mening og ikke umiddelbart er til patientens bedste?

Hvem skal bestemme hvad der er et godt liv og om det er værd at leve?

**Værdighed**

”Jeg ønsker ikke at ligge med en fyldt ble, jeg ønske ikke at sidde i det samme beskidte tøj i flere dage osv. Jeg har behov for hjælp. Hvis jeg ikke får hjælp, så vil selvrespekten forsvinde” (Birkler, J, 2017. ’Etik i ældreplejen’, side 19)

**Etiske refleksioner:**

Hvad der er uværdigt for den ene er ikke nødvendigvis uværdigt for den anden.

Er det uværdigt at skulle bede om hjælp?

Hvad med det demente tidligere byrådsmedlem, der godt kan lide at sidde nede på bænken på torvet, med sin nogle gange ildelugtende ble og manglende sprog? Er det uværdigt for ham eller hans pårørende?

Hvordan forsvarer vi værdigheden på andres vegne?

**Sundhed og selvbestemmelse**

* Har den enkelte det fulde ansvar for eget helbred?
* Kan forebyggelse og sundhedsfremme bidrage til social ulighed?
* Er det et problem, hvis forebyggende indsatser påvirker personers selvbestemmelse? Er det i orden, at det offentlige bruger metoder som ”nudging” for at få borgerne til at gøre det, der er det bedste for dem rent sundhedsmæssigt, eller er det manipulation og tilsidesættelse af den enkeltes selvbestemmelse? (Se Etik i forebyggelse og sundhedsfremme. Sundhedsstyrelsen 2009 og Kristeligt Dagblad d.22.2.2013: Kommuner kritiseres for at skubbe til folks adfærd i det skjulte” og ”Er et venligt puf fra det offentlige manipulation? ”)

**Sygeplejerskens perspektiv**

Hvilke etiske dilemmaer oplever sygeplejersker i hverdagen?

Hvordan manøvrerer sygeplejersker i spændingsfeltet mellem deres personlige værdier og faglige vurdering i forhold til:

Hvad de bliver pålagt ledelsesmæssigt, organisatorisk og lovgivningsmæssigt?

Kollegaers kliniske beslutninger som de ikke nødvendigvis er enige i?

Hvad pårørende ønsker på patientens vegne?

Den kognitivt påvirkede patients udtrykte ønsker?

**Vil du gerne vide mere om etik?** Dansk Kristelig Sygeplejeforening har arbejdet med etik igennem mange år og har både klinisk og teoretisk erfaring omkring temaet. Vi har her deltaget i debatter, skrevet artikler samt afholdt temadage og workshops med etik som omdrejningspunkt. Derudover samarbejder på forskellig vis med sygeplejersker og andre, der har arbejdet/arbejder med temaet i klinisk praksis, sidder i sygeplejeetisk råd, er undervisere og/eller har skrevet bøger eller udgivet andre publikationer.

Denne viden vil vi gerne stille til rådighed for dig, der gerne vil skrive om en problemstilling hvor etik er i fokus i dit bachelorprojekt. Vi vil gerne tilbyde at være medsparrings partnere ift. ekspertviden inden for temaet samt have en støttefunktion ift. udvalgte dele af bachelorprojektets forskellige elementer. Se mere på www.dks-forum.dk